今日繼續凍冰冰，lunch同同事兩個都唔知食咩好，我突然間想飲碗熱辣辣嘅韓國湯。第一次試伽耶，以前都聽講過，感覺呢到食到正宗韓國食品，就連侍應都係韓國人呢！特價lunch set每日都有唔同款，天寒地凍梗係揀個韓國牛肉湯啦！石頭鍋上，食到尾都仲熱架，呢種天氣真係岩晒！食完個人真係覺得暖左！韓國野又點少得配菜，我鐘意食無發酵過嘅泡菜，爽脆，而且無咁咸呢！見到隔離枱食燒牛肋骨，好似好好味咁，我下次要試下呀！